তারা জানান, একটি ব্যাংকের এমডি ব্যবস্থাপনা কর্তৃপক্ষের সর্বোচ্চ পদ। এই পদে নিয়োগ, চাকরিচ্যুতি, পদত্যাগ এবং অবসর কেন্দ্রীয় ব্যাংকের বিধি মোতাবেক পরিচালিত হয়। তবে এখানে তা পরিপালন হয়নি। যদিও এমডি নিজেই পদত্যাগ করেছেন। তফসিলি ব্যাংকের প্রধান নির্বাহী নিযুক্তি ও দায়-দায়িত্ব সম্পর্কিত বিধি-বিধান উল্লেখ করে ২০১৩ সালে বাংলাদেশ ব্যাংক একটি নির্দেশনা জারি করে। ২০১৪ সালে ওই বিধি-বিধানে কিছু সংশোধন এনে পুনরায় নির্দেশনাটি জারি করা হয়।